b'\n_START_ARTICLE_\nOsnovna \xc5\xa1ola Vi\xc4\x8d\n_START_PARAGRAPH_\nOsnovna \xc5\xa1ola Vi\xc4\x8d je javna izobra\xc5\xbeevalna ustanova v  \xc4\x8detrtni skupnosti Vi\xc4\x8d, v Mestni Ob\xc4\x8dini Ljubljana. Izvaja javno veljaven program osnovno\xc5\xa1olskega izobra\xc5\xbeevanja.\n_START_SECTION_\nZgodovina\n_START_PARAGRAPH_\nPrva \xc5\xa1ola na Vi\xc4\x8du je bila kot ljudska \xc5\xa1ola dvorazrednica ustanovljena leta 1896, takrat je imela le en sam razred u\xc4\x8dencev. Pouk je sprva potekal v zasebnih stavbah na Glincah, v Plav\xc4\x8devi hi\xc5\xa1i in nato Tribu\xc4\x8devi hi\xc5\xa1i ob Tr\xc5\xbea\xc5\xa1ki cesti. Leta 1898 so za\xc4\x8deli z zidanjem novega \xc5\xa1olskega poslopja na Tr\xc5\xbea\xc5\xa1ki cesti 78, dokon\xc4\x8dali pa so jo leta 1899. Prvi vi\xc5\xa1ki u\xc4\x8ditelj je bil Jakob Marn._NEWLINE_V \xc5\xa1olskem letu 1899/1900 je \xc5\xa1olo obiskovalo \xc5\xbee 235 otrok. \xc5\xa0ola je v \xc5\xa1olskem letu 1902/1903 postala \xc5\xa1tirirazrednica in s tem premajhna za vse u\xc4\x8dence. Na Tr\xc5\xbea\xc5\xa1ki cesti 74 so se lotili gradnje novega \xc5\xa1olskega poslopja, ki so ga za pouk naposled odprli 18.9.1911. Staro poslopje je postalo Plavi vrtec, po\xc5\xa1ta in ljudska milica. Tik pred 1. svetovno vojno je \xc5\xa1olo obiskovalo 844 u\xc4\x8dencev, leta 1914, na za\xc4\x8detku 1. svetovne vojne, so \xc5\xa1olo izpraznili in jo bili prisiljeni oddati vojni upravi, rostore so uredili tudi za voja\xc5\xa1ko bolni\xc5\xa1nico. Pouk je znova potekal v zasebnih hi\xc5\xa1ah, med drugim v gostilni Robe\xc5\xbenik. Po vojni se je \xc5\xa1tevilo u\xc4\x8dencev zmanj\xc5\xa1alo na 776, \xc5\xa1ola pa je obsegala \xc5\xbee 19 razredov. Po letu 1932 je novi \xc5\xa1olski upravnik postal Ivan Michler._NEWLINE_Med drugo svetovno vojno je \xc5\xa1ola le delno slu\xc5\xbeila svojemu namenu: v telovadnici je bilo voja\xc5\xa1ko skladi\xc5\xa1\xc4\x8de, deset u\xc4\x8dilnic so zasedle stranke z Ljubljanskega gradu. \xc5\xa0olsko poslopje je dan pred osvoboditvijo utrpelo tudi eksplozijo, ki je poru\xc5\xa1ila del stavbe in razbila veliko okenskih stekel. \xc5\xa0olsko poslopje so po vojni obnovili. _NEWLINE_V 50-ih letih je \xc5\xa1olska zgradba ponovno postajala premajhna in pouk nekaterih razredov se je odvijal v drugih zgradbah, pri\xc5\xa1lo pa je tudi do \xc5\xa1olske reforme, ki je spremenila osnovne \xc5\xa1ole v osemletke, gimnazije pa v \xc5\xa1tiriletne \xc5\xa1ole. _NEWLINE_V \xc5\xa1olskem letu 1962/63 se je \xc5\xa1ola preimenovala v O\xc5\xa0 Ljubljana Vi\xc4\x8d. V 60. in 70. letih se je \xc5\xa1tevilo u\xc4\x8dencev zopet precej pove\xc4\x8dalo in uvedli so izmene, v \xc5\xa1olskem letu 1970/71 so bile celo tri. Zato so leta 1975 pri\xc4\x8deli z gradnjo novega \xc5\xa1olskega poslopja. Nova \xc5\xa1ola na Abramovi ulici 26 (prej Nano\xc5\xa1ki 2) je odprla vrata 4.9.1976. _NEWLINE_V letih 1970 in 1971 je \xc5\xa1olski svet ustanovil Pripravljalni odbor za gradnjo novega \xc5\xa1olskega poslopja, ki je izdal zahtevo, da bi zgradili novo \xc5\xa1olsko poslopje. Novo \xc5\xa1olo so otvorili 4. septembra 1976. Nova \xc5\xa1ola je imela kar 44 oddelkov, u\xc4\x8diteljski zbor pa je \xc5\xa1tel 62 u\xc4\x8diteljev. V \xc5\xa1oli so uredili s pomo\xc4\x8djo Zdravstvenega doma Vi\xc4\x8d zobno ambulanto. _NEWLINE_Najprej se je \xc5\xa1ola imenovala I. dr\xc5\xbeavna me\xc5\xa1ane ljudske \xc5\xa1ola nato Dr\xc5\xbeavna narodna \xc5\xa1ola na Vi\xc4\x8du, Osnovna \xc5\xa1ole Vi\xc4\x8d- Ljubljana, leta 1981 se je preimenovala v Osnovna \xc5\xa1ola Marjan Novak - Jovo._NEWLINE_V novej\xc5\xa1em obdobju, leta 1988, je pouk obiskovalo 1142 otrok v 41 oddelkih z 107 delavci \xc5\xa1ole._NEWLINE_S \xc5\xa1olskim letom 1992/93 je naziv \xc5\xa1ole zopet Osnovna \xc5\xa1ola Vi\xc4\x8d, maskota je postal Vi\xc4\x8dko, barva \xc5\xa1ole je postala modro-bela,_NEWLINE_\xc5\xa1ola pa je dobila tudi himno Kam pa tako hitijo, ki jo za \xc5\xa1olo takrat izvedla skupina Peter Pan.'